Doomscrolling

Doomscrolling egitea gailu digitaletan albiste negatiboak irakurtzen denbora gehiegi igarotzea da. Ingelesezko doom (hondamendi, amildegi) hitzetik eta scroll egiteko edo pantaila korritzeko ekintzatik sortutako terminoa da.

Doomscrollingak ondorio kaltegarriak izan ditzake praktikatzen dutenen buruko osasunean, antsietatea, ziurgabetasuna, kezka, beldurra, larritasuna, insomnioa, gosea galtzea eta anhedonia eraginez.

New York Times egunkarian, Brian X. Chenek honela deskribatzen du fenomenoa: "Poliki-poliki harea mugikor emozional moduko batean itotzen da erabiltzailea, albiste negatiboz sastakatua".

Terminoak 2020ko hamarkadaren hasieran lortu zuen hedapena zenbait gertakariren inguruan, AEBetan bereziki: COVID-19 pandemia, George Floyden heriotzaga, 2020ko AEBetako presidentetzarako hauteskundeak, 2021eko urtarrilaren 6ko AEBetako Kapitolioko istiluak edo 2022ko Ukrainako Errusiako inbasioa. Horiek guztiek doomscrolling jarduera areagotu zutela esan izan da.

2020an neologismoa Merriam-Webster eta Oxford Dictionary ingelesezko hiztegietan sartu zen.

 Erreferentziak 

 Kanpo estekak 

Kategoria:Ingelesezko hitzak eta esaldiak
Kategoria:Interneteko kultura
Kategoria:Antsietatea
Kategoria:Neologismoak